eo en en pt eo eo eo eo fr en eo eo eo tr eo eo eo eo eo eo eo eo eo eo eo eo eo eo eo eo eo sv eo eo eo eo eo eo eo eo
Esperanto | Malkovru mondon de Esperanto!
Unu el la ĉefaj avantaĝoj de Esperanto estas ĝia neŭtraleco. Ĝi apartenas al neniu lando, popolo aŭ organizo. Tio donas eblecon de egalrajta komunikado, sendepende de ekonomikaj, politikaj kaj kulturaj cirkonstancoj.
Same kiel ĉiu vivanta lingvo Esperanto havas propran kulturon. Ĝi estas neordinara, bunta kaj internacia. Krom tradukita kaj originala literaturo, en Esperanto ekzistas muziko en pluraj ĝenroj, teatro, kino.
Legu pli pri Esperanto-kulturo
Esperantistoj estas preskaŭ en ĉiuj landoj de la mondo. Tio donas bonajn avantaĝojn por vojaĝi. Eblas partopreni diversspecajn Esperanto-renkontiĝojn, kiuj amase okazas tra la tuta mondo, viziti amikojn aŭ simple turismi.
Esperanto estas lingvo kun riĉa historio. Ĝi estis kreita en 1887 kaj estas pli kaj pli uzata en la mondo. La unua Universala Kongreso de Esperanto okazis en 1905. En 2015 okazis la 100-a. Okazigon de kongresoj interrompis nur la mondmilitoj...
Legu pli pri Esperanto-historio
Esperanto – bunta lingvo
Esperanto estas internacia neŭtrala lingvo. Ĝi apartenas al neniu lando aŭ popolo. Baza celo de Esperanto estas doni eblecon de egalrajta komunikado por ĉiuj, sendepende de ilia nacieco, religio, aĝo, sekso, ekonomikaj, politikaj kaj kulturaj cirkonstancoj.
Esperanto ne celas anstataŭigi naciajn lingvojn. Male – estante la dua lingvo por internacia komunikado, ĝi kontribuas al konservado de lingvoj kaj kulturoj de minoritataj popoloj.
Esperanto estis proponita en 1887 de L.L. Zamenhof. Ĝuste tiam kreiĝis ĝiaj bazaj ideoj kaj principoj. Ĝi havas simplan, logikan gramatikon kaj leksikon, kreitan surbaze de popularaj vaste uzataj morfemoj de pluraj lingvoj. Tio donas avantaĝon de tre rapida lernado de la lingvo. Logika strukturo helpis al Esperanto iĝi vivanta, konstante evoluiĝanta lingvo. Tiu simpleco ne egalas al primitiveco. Plenvalore ĝi estas uzata en ĉiuj kampoj de la homa socia vivo.
Lernu! Multlingva retejo por lerni Esperanton
Multmedia programo por memstare lerni Esperanton
Aliĝu al la projekto
Retejon administras: Dima Ŝevĉenko kaj Anna Striganova